
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Φ50/48597/5875/2009 (ΦΕΚ Β' 1975) 
υπουργικής απόφασης «Όροι και προϋποθέσεις 
για τη χορήγηση αδειών ίδρυσης και λειτουργί¬ 
ας Ιδιωτικών Κέντρων Τεχνικού Ελέγχου Οχημά¬ 
των (Ι.Κ.Τ.Ε.Ο.). 1 

Τροποποίηση των αποφάσεων καθορισμού των τε¬ 
χνικών προδιαγραφών των αυτομάτων γραμμών 
ελέγχου Ιδιωτικών ΚΤΕΟ. 2 


ΑΠΟΦΑΣΕΙ Σ 

Αριθμ. Οικ. 64008/5839 (1) 


Τροποποίηση της Φ50/48597/5875/2009 (ΦΕΚ Β' 1975) 
υπουργικής απόφασης «Όροι και προϋποθέσεις για 
τη χορήγηση αδειών ίδρυσης και λειτουργίας Ιδιωτι¬ 
κών Κέντρων Τεχνικού Ελέγχου Οχημάτων (Ι.Κ.Τ.Ε.Ο.). 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. της παρ. 2 του άρθρου 37 του ν. 2963/2001 «Οργάνω¬ 
ση και λειτουργία των δημοσίων επιβατικών μεταφορών 
με λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις» (ΦΕΚ Α' 268) 

β. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κωδικο- 
ποιήθηκε με το π.δ. 63/2005 (ΦΕΚ Α' 98). 

γ. του άρθρου 1 του π.δ. 118/2013 «Τροποποίηση του 
π.δ. 85/2012 (ΦΕΚ Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (ΦΕΚ Α' 152). 

δ. του π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 


ε. του π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων.» (ΦΕΚ Α' 176). 

στ. της υπ’ αριθμ. 2821/2014 απόφασης του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (ΦΕΚ Β' 2893). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Η αριθμ. Φ50/48597/5875/2009 (ΦΕΚ Β' 1975) υπουργική 
απόφαση, τροποποιείται ως εξής: 

1. Το άρθρο 3 «Πρόσβαση στο Ι.Κ.Τ.Ε.Ο.» τροποποιείται 
ως εξής: 

α. Το πρώτο εδάφιο της παρ. 2 αντικαθίσταται ως εξής: 

«Σε περίπτωση που το Ι.Κ.Τ.ΕΟ. ιδρύεται σε περιοχή 
εκτός εγκεκριμένου σχεδίου πόλεως ή εκτός ορίων οικι¬ 
σμών προϋφισταμένων του έτους 1923 ή οριοθετημένων 
σύμφωνα με τους όρους του από 24.4.85 π.δ. (ΦΕΚ 181Δ'), 
επί εθνικής ή επαρχιακής οδού, απαιτείται διαμόρφωση 
κυκλοφοριακής σύνδεσης σύμφωνα με τα οριζόμενα για 
τις εγκαταστάσεις του άρθρου 24 του β.δ. 465/1970 (ΦΕΚ 
150Α'), όπως ισχύει, πληρουμένων όλων των σχετικών 
όρων και προϋποθέσεων περί ορατότητας και αποστά¬ 
σεων από συμβολές οδών που περιλαμβάνονται στο εν 
λόγω Διάταγμα, όπως ισχύει.» 

β. Η παρ. 5 αντικαθίσταται ως εξής: 

«5. Σε όλα τα Ι.Κ.Τ.Ε.Ο. απαιτείται πλήρης ηλεκτρο- 
φωτισμός της εισόδου - εξόδου, με τρόπο ώστε να 
γίνονται εύκολα αντιληπτοί οι διερχόμενοι πεζοί και να 
αποφεύγεται η τύφλωση των οδηγών των διερχομένων 
την οδό οχημάτων. Η είσοδος και η έξοδος του Ι.Κ.Τ.Ε.Ο 
φέρει πλήρη οριζόντια και κατακόρυφη σήμανση.» 

2. Το άρθρο 4 «Γενική Διάταξη Ι.Κ.Τ.Ε.Ο.» τροποποιείται 
ως εξής: 

α. Η παρ. 1 αντικαθίσταται ως εξής: 

«1. Η γενική διάταξη του Ι.Κ.Τ.Ε.Ο. διαμορφώνεται κα¬ 
ταλλήλως ώστε: 

α. Να επιτυγχάνεται η ομαλή και ασφαλής κίνηση 
όλων των οχημάτων από την είσοδο μέχρι την έξοδο 
του Ι.Κ.Τ.Ε.Ο, ήτοι είσοδος στον περιβάλλοντα χώρο του 
Ι.Κ.Τ.Ε.Ο., στάθμευση στην προβλεπόμενη θέση στάθ¬ 
μευσης πριν τον τεχνικό έλεγχο, είσοδος στο κτίριο 

ελέγχων, έξοδος απ’ το κτίριο ελέγχων, στάθμευση 
στην προβλεπόμενη θέση στάθμευσης μετά τον τε¬ 
χνικό έλεγχο, έξοδος απ’ τον περιβάλλοντα χώρο του 
Ι.Κ.Τ.Ε.Ο.. Οπίσθια κίνηση επιτρέπεται μόνο για τους 
ελιγμούς στάθμευσης, ήτοι για τους ελιγμούς εισόδου 
των οχημάτων στις προβλεπόμενες (σύμφωνα με την 
παρ. 2 του ίδιου άρθρου) θέσεις στάθμευσης πριν και 
μετά τον τεχνικό έλεγχο, καθώς και για τους ελιγμούς 
εξόδου από τις προαναφερθείσες θέσεις στάθμευσης. 
Στα καμπύλα τμήματα ολόκληρης της διαδρομής των 
οχημάτων στο χώρο (συμπεριλαμβανομένων της ει¬ 
σόδου/εξόδου στον/από τον περιβάλλοντα χώρο του 
Ι.Κ.Τ.Ε.Ο., της εισόδου/εξόδου σε/από θέση στάθμευσης 
πριν και μετά τον τεχνικό έλεγχο, της εισόδου/εξόδου 
στο/από το κτίριο ελέγχων κ.ο.κ.) πρέπει να υφίστανται 
εξωτερική ακτίνα καμπυλότητας και αντίστοιχα πλάτη 
οδοστρώματος ως εξής: 


Ακτίνα κα¬ 
μπυλότητας 
(εξωτερική) 
σε μέτρα 

Πλάτος οδοστρώματος σε μέτρα 


Ι.Κ.Τ.Ε.Ο. 

Βαρέων Οχημάτων 

Ι.Κ.Τ.Ε.Ο. 
Ελαφρών Οχη¬ 
μάτων 

6,5 - 12,5 

Δεν επιτρέπεται 

3,0 - 5,5 

12,5 

7,5 - 8,5 

4,5 - 5,5 

15,0 

6,5 - 7,5 

4,0 - 4,5 

20,0 

5,5 - 6,5 

3,5 - 4,0 

30,0 

4,5 - 5,5 

3,0 - 3,5 

>30,0 

3,0 - 4,5 

2,5 - 3,0 


Για τα Ι.Κ.Τ.Ε.Ο. - ΜΟΤΟ απαιτείται πλάτος διαδρόμου 
κυκλοφορίας τουλάχιστον 1,5 μ. χωρίς περιορισμό ως 
προς την ακτίνα καμπυλότητας. 

Για τις ενδιάμεσες ακτίνες καμπυλότητας, τα ελάχι¬ 
στα πλάτη καμπυλότητας προκύπτουν αναλογικά με 
παρεμβολή από τον παραπάνω πίνακα. 

Τμήματα της διαδρομής εισόδου είναι δυνατόν να 
συμπίπτουν με τμήματα της διαδρομής εξόδου μέχρι 
βάθους 20μ. από το όριο του γηπέδου. Ο μελετητής 
αποτυπώνει τόσο στο σχέδιο γενικής διάταξης, όσο και 
στην κάτοψη του υπόστεγου κτιρίου δοκιμών σχηματικά 
την πορεία όλων των οχημάτων από την είσοδο μέχρι 
την έξοδο από το Ι.Κ.Τ.Ε.Ο. ήτοι τα σημεία εισόδου, 
στάθμευσης, ελιγμών στάθμευσης, εισόδου προς έλεγ¬ 
χο, αναμονής και εξόδου. 

β. Να παρεμβάλλεται απαραιτήτως ανάμεσα στα κτί¬ 
ρια της εγκατάστασης και στις επιφάνειες κυκλοφορίας 
των οχημάτων, καθώς και στους χώρους στάθμευσης, 
δίκτυο πεζοδρομίων, πλάτους τουλάχιστον 1,20μ. και 
ύψους από 0,12 έως 0,15 μ. κατάλληλα πλακοστρωμένων 
και διαμορφωμένων, ώστε να διευκολύνεται η αυτόνομη 
και ασφαλής μετακίνηση όλων των χρηστών. Δεν απαι¬ 
τείται η διαμόρφωση πεζοδρομίων μεταξύ δύο θέσεων 
στάθμευσης και από τη δεξιά πλευρά μίας θέσης στάθ¬ 
μευσης. Οι απολήξεις των πεζοδρομίων επισημαίνονται 
με έντονο χρώμα σε αντίθεση με αυτό των παρακειμέ¬ 
νων επιφανειών.» 


β. Η παρ. 5 αντικαθίσταται ως εξής: 

«5. Η όλη εγκατάσταση φέρει οριζόντια και κατακό- 
ρυφη σήμανση για την ομαλή και ασφαλή πορεία όλων 
των οχημάτων και των πεζών (πινακίδες αναγγελίας 
κινδύνου, ρυθμιστικές, πληροφοριακές, ενδεικτικά βέλη 
πορείας κ.λπ.) σύμφωνα με τις προδιαγραφές της Γ ενι¬ 
κής Διεύθυνσης Συγκοινωνιακών Υποδομών» 

3. Το άρθρο 5 «Κτιριακές Εγκαταστάσεις - Προδια¬ 
γραφές» τροποποιείται ως εξής: 

α. Η παρ. 10 αντικαθίσταται ως εξής: 

«10. Οι χώροι εξυπηρέτησης και αναμονής πολιτών δια- 
τάσσονται σε επαφή με το κτίριο/α ελέγχων ή επικοινω¬ 
νούν με αυτό/α με στεγασμένο διάδρομο ή εντάσσονται 
μέσα σ’ αυτό, έτσι ώστε να υπάρχει άμεση πρόσβαση 
από και προς αυτό. Αποτελούνται από το γραφείο δι¬ 
οίκησης, γραφείο υπευθύνων γραμμών, χώρο διαμονής 
ελεγκτών (τα δύο τελευταία γραφεία μπορούν να απο¬ 
τελούν ένα γραφείο), χώρο εξυπηρέτησης πελατών, που 
περιλαμβάνει Γραμματεία, Ταμείο και έκδοση δελτίων 
τεχνικού ελέγχου και το χώρο αναμονής πελατών με 
στοιχειώδες αναψυκτήριο. Οι κτιριακές εγκαταστάσεις 
κατασκευάζονται από μη ευκόλως αναφλέξιμα υλικά και 
είναι ηχομονωμένες και θερμομονωμένες μεταξύ των χώ¬ 
ρων διοίκησης και του χώρου ελέγχων. Επιπλέον υπάρχει 
πλήρης ηλεκτρομηχανολογική εγκατάσταση και κλιματι¬ 
σμός στους χώρους διοίκησης και αναμονής πελατών.» 

β. Η παρ. 11 αντικαθίσταται ως εξής: 

«11. Οι βοηθητικοί χώροι περιλαμβάνουν απαραιτή- 
τως τα αναλογούντα \Ν Ο, χωριστά για το προσωπικό 
και χωριστά για τους προσερχόμενους πολίτες. Τα \Λ/0 
των πολιτών τοποθετούνται στο ισόγειο. Ολα τα \Λ/0 
είναι επενδεδυμένα με πλακίδια στο δάπεδο και στους 
τοίχους μέχρι ύψους τουλάχιστον 2,0μ.. Στους βοηθη¬ 
τικούς χώρους περιλαμβάνονται απαραιτήτως χώρος 
αποθήκης, χώρος αποδυτηρίων για το προσωπικό και 
τυχόν χώροι εγκαταστάσεων θέρμανσης, κλιματισμού 
και πυρόσβεσης.» 

4. Μετά το άρθρο 5 προστίθεται νέο άρθρο που αριθ- 
μείται ως 5Α και έχει ως εξής: 

«Αρθρο 5Α 

Προσβασιμότητα και εξυπηρέτηση ατόμων με αναπη¬ 
ρία ή/και εμποδιζόμενων ατόμων 

Οι χώροι των εγκαταστάσεων Ι.Κ.Τ.Ε.Ο. όλων των κα¬ 
τηγοριών οχημάτων, υποχρεούνται να πληρούν τις απαιτή¬ 
σεις για την προσβασιμότητα και εξυπηρέτηση ατόμων με 
αναπηρία ή/και εμποδιζόμενων ατόμων που καθορίζονται 
σύμφωνα με τις διατάξεις του ν. 4067/2012 (ΦΕΚ Α' 79) 
«Νέος Οικοδομικός Κανονισμός (Ν.Ο.Κ.)» και δη του άρθρου 
26 «Ειδικές ρυθμίσεις για την εξυπηρέτηση ατόμων με 
αναπηρία ή εμποδιζόμενων ατόμων» αυτού.» 

5. Η περίπτωση (η) της παρ. 2 του άρθρου 7 «Αδεια 
Ιδρυσης» όπως αυτό τροποποιήθηκε με το άρθρο 1 της 
αριθμ. 7265/957/2011 (ΦΕΚ Β' 247) απόφασης, αντικαθί¬ 
σταται ως εξής: 

«η) Σχέδιο γενικής διάταξης του Ι.Κ.Τ.Ε.Ο. υπό κλίμακα 
1:200 ή 1:100. Στο σχέδιο σημειώνονται η οικοδομική 
και η ρυμοτομική γραμμή ή το όριο του γηπέδου κατά 
περίπτωση, το κτίριο και η γενική διάταξη του Ι.Κ.Τ.Ε.Ο., 
οι χώροι αναμονής και στάθμευσης (πριν και μετά τον 
έλεγχο) των ελεγχόμενων οχημάτων και των οχημά¬ 
των του προσωπικού, οι χώροι προσπέλασης (εισόδου 
και εξόδου) των οχημάτων, ο τρόπος πρόσβασης στο 

Ι.Κ.Τ.Ε.Ο. (κυκλοφοριακή σύνδεση ή οι διάφορες διατά¬ 
ξεις «εισόδου - εξόδου»), η κατακόρυφη και οριζόντια σή¬ 
μανση, τόσο παρά τις εισόδους - εξόδους του Ι.Κ.Τ.Ε.Ο. 
όσο και μέσα στον περιβάλλοντα χώρο, δηλαδή βέλη 
πορείας οχημάτων, πινακίδες απαγορευτικές, αναγγελί¬ 
ας κινδύνου, πληροφοριακές - προειδοποιητικές, τυχόν 
ηχητική σήμανση και όποια άλλου είδους σήμανση απαι¬ 
τείται για την ενημέρωση και καθοδήγηση του κυρίως 
κοινού και των οδηγών.» 

6. Το άρθρο 9 «Αναγκαίο Προσωπικό» όπως αυτό αντι- 
καταστάθηκε από το άρθρο 1 της αριθμ. 9860/1132/2012 
(ΦΕΚ Β' 1469) απόφασης, τροποποιήθηκε και ισχύει, 
τροποποιείται ως εξής: 

α. Η περίπτωση γ' της παρ. 1 αντικαθίσταται ως εξής: 
«γ. Τυπικά προσόντα: 

ί) Διπλωματούχος μηχανικός ειδικότητας: μηχανο¬ 
λόγου, ηλεκτρολόγου, μηχανολόγου- ηλεκτρολόγου, 
ηλεκτρονικού, ναυπηγού, ναυπηγού-μηχανολόγου, μη¬ 
χανικού παραγωγής και διοίκησης, χημικού, μέλη Τ.Ε.Ε. 
ή άλλης ισότιμης σχολής ή 
ϋ) Πτυχιούχος τεχνολογικής εκπαίδευσης των τμη¬ 
μάτων: μηχανολογίας, μηχανικών οχημάτων, ηλεκτρο¬ 
λόγων μηχανικών, ηλεκτρονικών μηχανικών, ναυπηγών 
μηχανικών, μηχανικών τεχνολογιών αντιρρύπανσης, 
μηχανικών ενεργειακής τεχνολογίας, μηχανικής βιοσυ- 
στημάτων ή άλλης ισότιμης σχολής ή 
μι) Απόφοιτος Σχολής Μηχανικών Εμπορικού Ναυτικού 
επιπέδου τριτοβάθμιας εκπαίδευσης ή άλλης ισότιμης 
σχολής» 

β. Η περίπτωση γ' της παρ. 2 αντικαθίσταται ως εξής: 
«γ. Τ υπικά προσόντα: 

ί) Διπλωματούχος μηχανικός ειδικότητας: μηχανολό¬ 
γου, ηλεκτρολόγου, μηχανολόγου-ηλεκτρολόγου, ηλε¬ 
κτρονικού, ναυπηγού, ναυπηγού-μηχανολόγου, μηχανι¬ 
κού παραγωγής και διοίκησης, χημικού, μέλη Τ.Ε.Ε. ή 
άλλης ισότιμης σχολής ή 

ϋ) Πτυχιούχος τεχνολογικής εκπαίδευσης των τμη¬ 
μάτων: μηχανολογίας, μηχανικών οχημάτων, ηλεκτρο¬ 
λόγων μηχανικών, ηλεκτρονικών μηχανικών, ναυπηγών 
μηχανικών, μηχανικών τεχνολογιών αντιρρύπανσης, 
μηχανικών ενεργειακής τεχνολογίας, μηχανικής βιοσυ- 
στημάτων ή άλλης ισότιμης σχολής ή 
ιϋ) Απόφοιτος της Σχολής Μηχανικών Εμπορικού Ναυ¬ 
τικού επιπέδου τριτοβάθμιας εκπαίδευσης ή άλλης ισό¬ 
τιμης σχολής ή 

ίν) Απόφοιτος Επαγγελματικών Λυκείων (ΕΠΑ.Λ.) ειδι¬ 
κότητας «Μηχανικών και Ηλεκτρολογικών Συστημάτων 
Αυτοκινήτου» του τομέα Οχημάτων ή «Τεχνικός Οχημά¬ 
των» του τομέα Μηχανολογίας ή «Μηχανικών Εμπορικού 
Ναυτικού» του Τομέα Ναυτικού Μηχανικών ή «Μηχανικός 
Εμπορικού Ναυτικού» του τομέα Μηχανικών ή άλλης 
ισότιμης σχολής ή 

ν) Απόφοιτος Επαγγελματικών Σχολών (ΕΠΑ.Σ.) ειδικό¬ 
τητας «Τεχνιτών Μηχανών & Συστημάτων Αυτοκινήτου» 
ή «Τεχνιτών Ηλεκτρολογικών Συστημάτων Αυτοκινήτου» 
ή «Αμαξωμάτων» ή «Τεχνιτών Αμαξωμάτων» ή άλλης 
ισότιμης σχολής ή 

νί) Απόφοιτος Τεχνικού Επαγγελματικού Εκπαιδευ¬ 
τηρίου (Τ.Ε.Ε.) Β’ κύκλου ειδικότητας «Μηχανών και 
Συστημάτων Αυτοκινήτου» του μηχανολογικού τομέα 
ή «Ηλεκτρομηχανικών Συστημάτων και Αυτοματισμού 
Αυτοκινήτου» του ηλεκτρολογικού τομέα ή άλλης ισό¬ 
τιμης σχολής ή 


νίί) Απόφοιτος Ινστιτούτων Επαγγελματικής Κατάρτι¬ 
σης (Ι.Ε.Κ) ειδικότητας «Τεχνικός Αυτοκινήτων Οχημά¬ 
των» ή «Τεχνικός Μηχανοτρονικής» ή «Τεχνικός Μοτοπο¬ 
δηλάτων και Μοτοσυκλετών» της ομάδας μηχανολογίας 
ή «Τεχνικός Ηλεκτρολόγος Αυτοκινήτων Οχημάτων» της 
ομάδας ηλεκτρολογίας ή άλλης ισότιμης σχολής». 

Αρθρο 2 
Έναρξη ισχύος 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 3 Νοεμβρίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. Οικ. 64009/5840 (2) 

Τροποποίηση των αποφάσεων καθορισμού των τεχνι¬ 
κών προδιαγραφών των αυτομάτων γραμμών ελέγ¬ 
χου Ιδιωτικών ΚΤΕΟ. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. της παρ. 2 του άρθρου 37 του ν. 2963/2001 «Οργάνω¬ 
ση και λειτουργία των δημοσίων επιβατικών μεταφορών 
με λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις» (ΦΕΚ Α' 268) 

β. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κωδικο- 
ποιήθηκε με το π.δ. 63/2005 (ΦΕΚ 98Α'). 

γ. του άρθρου 1 του π.δ. 118/2013 «Τροποποίηση του 
π.δ. 85/2012 (ΦΕΚ Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως» (ΦΕΚ Α' 152). 

δ. του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 153). 

ε. του π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων.» (ΦΕΚ Α' 176). 

στ. της υπ’ αριθμ. 2821/2014 απόφασης του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδό- 
πουλου» (ΦΕΚ Β' 2893). 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Το άρθρο 2α «Λοιπές μηχανογραφικές απαιτήσεις», 
όπως αυτό προστέθηκε με την υπ’ αριθμ. 24997/2841/2011 
(ΦΕΚ Β' 1169) απόφαση, στις ακόλουθες αποφάσεις: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Υπ’ αριθμ. 42485/5569/2002 «Τεχνικές προδιαγραφές 
αυτομάτων γραμμών ελέγχου Ιδιωτικών ΚΤΕΟ» (ΦΕΚ Β' 940) 
β) Υπ’ αριθμ. 24324/2884/2009 «Τεχνικές προδιαγραφές 
αυτομάτων γραμμών τεχνικού ελέγχου δικύκλων» (ΦΕΚ 
Β' 916) και 

γ) Υπ’ αριθμ. Φ50/37491/4558/2009 «Τεχνικές προδια¬ 
γραφές αυτομάτων γραμμών ελέγχου Ιδιωτικών ΚΤΕΟ 
Βαρέων Οχημάτων» (ΦΕΚ Β'1397) 
και ισχύει, αντικαθίσταται ως εξής: 

«Άρθρο 2α 

Λοιπές Μηχανογραφικές απαιτήσεις 

1. Τα ρολόγια των μηχανημάτων των αυτομάτων γραμ¬ 
μών ελέγχου είναι συγχρονισμένα με την εθνική ώρα 
Ελλάδας. 

2. Ψηφιακή υπογραφή των πρωτογενών δεδομένων 
ελέγχου (μετρήσεων) των μηχανημάτων των αυτομάτων 
γραμμών 

α. Τα πρωτογενή δεδομένα ελέγχου (μετρήσεις) των 
μηχανημάτων των αυτομάτων γραμμών υπογράφονται 
ψηφιακά με χρήση αναγνωρισμένου πιστοποιητικού 
(οθΓΐίίίοαΙο), σύμφωνα με τον ορισμό του π.δ. 150/2001 
(ΦΕΚ 125Α'), έτσι ώστε να διασφαλίζεται η ακεραιότητά 
τους, καθώς και η ταυτοπροσωπία του αποστολέα. 

β. Τα αναγνωρισμένα πιστοποιητικά για την ψηφιακή 
υπογραφή εγκαθίστανται σε σημείο προ της εισόδου 
των πρωτογενών δεδομένων ελέγχου (μετρήσεων) στη 
μηχανογραφική εφαρμογή του ΚΤΕΟ, μέσω κατάλληλου 
λογισμικού, το οποίο δημιουργείται και εγκαθίσταται 
από τον υπεύθυνο του μηχανογραφικού συστήματος 
του ΚΤΕΟ, ήτοι τον προμηθευτή του μηχανογραφικού 
συστήματος ή τυχόν άλλο πρόσωπο/φορέα που έχει 
επιφορτιστεί με την ευθύνη για την τεχνική υποστήριξη, 
τη συντήρηση και την αναβάθμιση του συστήματος. 

γ. Τα ιδιωτικά κλειδιά των αναγνωρισμένων πιστοποιη¬ 
τικών για την ψηφιακή υπογραφή, δεν κοινοποιούνται σε 
κανένα άλλο πρόσωπο. Σε περίπτωση που διαπιστωθεί ότι 
τα ιδιωτικά κλειδιά εκχωρήθηκαν από τον υπεύθυνο του 
μηχανογραφικού συστήματος σε άλλο πρόσωπο, ο υπεύ¬ 
θυνος του μηχανογραφικού συστήματος καθίσταται υπό¬ 
χρεος αποζημίωσης του Δημοσίου και του οικείου ΝΠΔΔ 
(Διοικητικής Περιφέρειας), κατά τις γενικές διατάξεις, καθότι 
θίγεται η αξιοπιστία του συστήματος που έχει καθιερώσει 
το κράτος και λειτουργεί στον οικείο φορέα (ΝΠΔΔ - ΟΤΑ). 

δ. Το λογισμικό εγκατάστασης των αναγνωρισμένων 
πιστοποιητικών για την ψηφιακή υπογραφή: 

- ενεργοποιείται αυτόματα με την εκκίνηση/επανεκκί¬ 
νηση των κεντρικών μονάδων των αυτομάτων γραμμών 

- πέραν του υπευθύνου του μηχανογραφικού συστή¬ 
ματος, δεν είναι προσβάσιμο (οποιοδήποτε μέρος του) 
από κανένα άλλο πρόσωπο, συμπεριλαμβανομένου του 
χρήστη (ΚΤΕΟ) 

- είναι προστατευμένο με τους ενδεδειγμένους τεχνι¬ 
κά τρόπους από τον κατά τα ανωτέρω εγκαταστάτη 
του, ο οποίος εγγυάται τη σωστή λειτουργία του και 
οφείλει να καταγγέλλει κάθε προσπάθεια παραβίασής 
του από τρίτους που περιέρχεται σε γνώση του 

3. Πρόσβαση στο λογισμικό της κεντρικής μονάδας 
της αυτόματης γραμμής ελέγχου 

α. Η πρόσβαση στο λογισμικό των κεντρικών μονάδων 
των αυτόματων γραμμών ελέγχου επιτρέπεται μόνο με 
χρήση ειδικού κωδικού πρόσβασης. 


β. Ο εργοστασιακά προεπιλεγμένος κωδικός πρόσβα¬ 
σης γνωστοποιείται στον υπεύθυνο του μηχανογραφι¬ 
κού συστήματος του ΚΤΕΟ, από τον «κατασκευαστή» της 
αυτομάτου γραμμής, ή τον «εξουσιοδοτημένο αντιπρό¬ 
σωπο», ή τον «εισαγωγέα» (εφόσον η αυτόματη γραμμή 
διατίθεται από τρίτη χώρα στην κοινοτική αγορά), ή 
το «διανομέα», όπως οι προαναφερθείσες έννοιες κα¬ 
θιερώθηκαν με την αριθμ. 768/2008/ΕΚ Απόφαση του 
Ευρωπαϊκού Κοινοβουλίου και του Συμβουλίου για κοινό 
πλαίσιο εμπορίας των προϊόντων και για την κατάργηση 
της απόφασης 93/465/ΕΟΚ του Συμβουλίου. 

Ο υπεύθυνος του μηχανογραφικού συστήματος, έχει 
το δικαίωμα είτε να αλλάξει τον εργοστασιακά προε- 
πιλεγμένο κωδικό με νέο κωδικό επιλογής του, είτε να 
εγκαταστήσει μέσω πρόσθετου ειδικού λογισμικού ή 
διαδικασιών, δεύτερο κωδικό, για την εξασφάλιση του 
περιορισμού της διαχείρισης της πρόσβασης στο λο¬ 
γισμικό της κεντρικής μονάδας αποκλειστικά και μόνο 
από τον ίδιο. 

Ουδείς εκ των ανωτέρω κωδικών εκχωρείται σε άλλο 
πρόσωπο. Σε περίπτωση δε, που διαπιστωθεί εκχώρηση 
από τον υπεύθυνο του μηχανογραφικού συστήματος 
σε άλλο πρόσωπο, ο υπεύθυνος του μηχανογραφικού 
συστήματος καθίσταται υπόχρεος αποζημίωσης του Δη¬ 
μοσίου και του οικείου ΝΠΔΔ (Διοικητικής Περιφέρειας), 
κατά τις γενικές διατάξεις, καθότι θίγεται η αξιοπιστία 
του συστήματος που έχει καθιερώσει το κράτος και 
λειτουργεί στον οικείο φορέα (ΝΠΔΔ - ΟΤΑ). 

γ. Σε περίπτωση που κάποιο άλλο πρόσωπο (ή φορέ¬ 
ας) χρειάζεται να έχει νόμιμη πρόσβαση στο λογισμικό 
της κεντρικής μονάδας κάποιας αυτόματης γραμμής 
ελέγχου (π.χ. υπεύθυνος συντήρησης, υπεύθυνος δι- 
ακρίβωσης κ.ο.κ.), ο υπεύθυνος του μηχανογραφικού 
συστήματος, υποχρεούται να κάνει χρήση του κωδικού, 
ώστε να επιτραπεί η πρόσβαση προσωρινά και για όσο 
χρονικό διάστημα απαιτείται για την ολοκλήρωση των 
απαραίτητων εργασιών. 

δ. Ο υπεύθυνος του μηχανογραφικού συστήματος 
του ΚΤΕΟ οφείλει να τηρεί «ημερολόγιο πρόσβασης 
στο λογισμικό των κεντρικών μονάδων των αυτόμα¬ 
των γραμμών», στο οποίο, πέραν της ημερομηνίας, θα 
καταγράφονται η χρονική διάρκεια της πρόσβασης, τα 
στοιχεία του προσώπου ή φορέα που απέκτησε κατά 
τα ανωτέρω προσωρινά την πρόσβαση καθώς και η 
αιτιολογία (είδος εκτελεσθεισών εργασιών). 

4. Ο κατασκευαστής υποχρεούται να κοινοποιήσει στη 
Δ.Ο.Π. του ΥΠΥΜΕΔΙ τις γραμμογραφήσεις όλων των 
αρχείων με δεδομένα που παράγονται από τις αυτό¬ 
ματες γραμμές του.» 

Αρθρο 2 
Έναρξη ισχύος 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 3 Νοεμβρίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

